Undervisningsplan

Innholdet i undervisningen dreier seg mye om kulturhistorie, og her har nok elevene blandet kunnskap og det er nærliggende å ha en forelesning om populærkultur og filmhistorie på 1900-tallet, men elevene blir lett utålmodige av teoretisk formidling, og mange ønsker heller å jobbe med stoffet selv. Vi har flere IOP-elever i gruppene, ca. 2 i hver base, og disse har spesielle utfordringer. Tre av elevene har behov for å få oppgavene gjentatt av lærer og hjelp til å komme i gang. Dette innebærer at vi starte tidlig veiledning med disse elevene. Noen foretrekker å jobbe individuelt, andre i par og andre igjen i større grupper. Noen foretrekker å jobbe der det er rolig, andre i et mer dynamisk miljø. Et av målene med undervisningen er at elevene kan øke sitt læringsutbytte ved å selv velge det læringsarealet som passer dem best. Vi har ett stort rom (nr. 359) som tar 45 elever til disposisjon, men vi er i underkant av 30 elever i hver økt. Det er omtrent 90 elever til sammen fordelt på tre økter, så undervisningsopplegget blir gjennomført tre ganger av ulike lærere. (Vi rullerer da med to andre undervisningsøkter) Det er to lærere til stede i økten slik at det ca er 15 elever per lærer. To av lærerne har ansvar for planlegging og gjennomføring av opplegget og disse er tilstede i alle tre øktene. I undervisningsøkten skal elevene selv velge grupper og jobbe på ulike selvsvalgte steder på avdelingen. 359 har blitt ommøblert med en grupperomsdel og en formidlingsdel. Ellers blir de andre arbeidsstedene i åpne læringsareal: på tribunen, bak auditoriet ”Amerika”, i grupperom i 4 etg. · I 359 i formidlingsdelen skal det være veldig rolig for de som ønsker å jobbe individuelt. · Grupperomsdelen er for grupper på 3 eller 4 som ønsker rolig arbeid. · På tribunen er det trafikk av andre elever, det er mer støy og det er ikke pulter elevene sitter ved, men mer uformelle sitteplasser (noen ligger på benkene) og dette er for de som liker mer dynamikk. Her kan elever jobbe i par eller i grupper på 3 og 4 og ha en mer høylydt diskusjon. · Området bak auditoriet er for elever som ønsker en mellomting mellom dynamisk og uformelt område og mer uforstyrret læringsareal. · Grupperom i 4 etg. Er for elever som ønsker å jobbe i (en) gruppe i et helt rolig rom. Elevene har hver sin bærbare Mac med trådløst internett så arbeid på maskin er ikke avhengig av sted. Det er en tavle med prosjektor og høytaler i rom 359 til presentasjon. Målet for undervisningsøkten er at de skal lære om ulike visuelle uttrykk brukt i forhold til kriminallitteratur og kriminalfilm- og tv fra ca. 20-tallet og frem til i dag. Disse uttrykkene skal de bruke når de selv skal lage sine egne cd-cover til hørespillet de skal produsere i perioden. Læreplanmål: · bruke det utvidede tekstbegrepet for å drøfte uttrykksfellesskap i ulike medieuttrykk gjennom tidene · utarbeide mediedesign for medieprodukter til papir-, skjerm- og lydmedier på bakgrunn av ideer hos ulike oppdragsgivere, og begrunne designmessige virkemidler · bruke typografi i elektroniske og trykte medier tilpasset budskap, uttrykk og medievalg Undervisningen vil begynne med en intro av temaet – visuelle uttrykk innen krim og skrekk-sjangeren. Elevene vil få en oppgave å analysere en films visuelle uttrykk. Oppgaven vil de få sammen med en powerpoint med linker til youtube-klipp og filmplakater: film-noir (Malteser-falkenen), Agatha Christies Poirot, 50-talls pulp fiction (Attack of the 5 feet woman), Hitchcock (Rear Window), 60-tall (Rosemary’s Baby)70-tall (The Shining og Carrie), 80-talls splatter (Nightmare on Elm Street), 90-tall (Scream og Blair Witch Project) og samtidige norske (Død snø og Fritt Vilt). De vil se på dramaturgi, lys, lyd, farger og typografi. Elevene jobber med analysen i ca. 30 min og deretter vil de presentere for hverandre det de har funnet. Oppgaven de skal jobbe videre med er å designe sitt eget cover til påskekrim-hørespillet de skal lage. Hele prosjektet går over to uker, der en god del er hjemmearbeid fordi vi lærerne skal på lærerseminar. Vanligvis ville elevene få individuell veiledning og tilbud om differensierte kurs i Photoshop (for billedredigering) og Illustrator (digital illustrasjon), men nå blir det mer selvstendig jobbing. Vi mener dette er forsvarlig siden elevene nettopp har avsluttet et større prosjekt i grafisk design. Vi begynner undervisningsøkten med en intro og viser et filmklipp og en plakat og gir en kort analyse av tidens uttrykk. (maks 10 min) Elevene velger deretter i hvilket læringsareal de vil jobbe, og de trekker en lapp med filmen de skal analysere. (5 min) Elevene går til valgt læringsareal. Det blir hengt opp skilt der de skal være og hvordan det skal være i læringsarealet. Elevene jobber med å analysere film og plakat fra sin periode, og resultatet skal de presentere for de andre elevene. 1. Gi en kort oppsummering av handlingen. 2. Hva slags inntrykk gir hovedpersonen/e og på hvilken måte er de typiske for tidens idealer og rollemodeller? 3. Hva slags farger og lyssetting finner dere i filmen og hvordan er de brukt for å få frem budskapet? Hva slags stemning er det scenografen ønsker å få frem (utover at det selvsagt er skummelt)? 4. Hva slags farger finner dere i plakaten og hvordan er de brukt for å få frem budskapet? Hva slags stemning er det designeren ønsker å oppnå? 5. Hva slags konnotasjoner gir typografien som er brukt, og på hvilken måte er den typisk for tidens uttrykk? Lærerne går rundt og veileder på hver post. (30 min) På slutten av timen kommer elevene tilbake til 359 og presenterer sine forslag Lærerne går rundt og hører på, gir tilbakemeldinger, godkjenner og gir eventuelle pluss) (30 min) Denne undervisningsøkten skal være en innføring som skal gi elevene referanser når de skal lage sine egne cd-cover som de vil få tallkarakter på. I denne økten er det kun formativ vurdering der lærerne går rundt og hører på, gir tilbakemeldinger, godkjenner og gir eventuelle pluss til elever som jobber veldig bra. Når elevene leverer sine ferdige cd-cover vil de få en mediedesignkarakter der evne (gjengi, anvende, reflektere) til å bruke farger, typografi, komposisjonsprinsipper og ulike virkemidler, samt evne til å bruke historiske populærkulturelle referanser vil bli vurdert.
 * Undervisningsplan – Design og uttrykkshistorie – Krim **
 * Deltakerforutsetninger. ** Elevene har ikke tidligere hatt om grafisk design på 1900-tallet eller filmhistorie. Elevene er derimot godt trent i å analysere bilder. Vi har hatt et større fotoprosjekt, og de har lært om konnotativ analyse, fargesymbolikk og komposisjonsprinsipper. De trenger derfor ingen innføring i dette.
 * Rammefaktorer **
 * Mål **
 * Innhold **
 * Arbeidsmetoder **
 * Vurdering **